32005D0849
L 315/16
JURNALUL OFÍCIAL AL UNIUNII EUROPENE
DECIZIA COMISIEI
din 29 noiembrie 2005
privind aplicarea Directivei 72/166/CEE a Consiliului la controalele efectuate asupra asigurărilor de răspundere civilă auto
[notificată cu numărul C(2005) 4580]
(Text cu relevanță pentru SEE)
(2005/849/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 72/166/CEE a Consiliului din 24 aprilie 1972 privind apropierea legislațiilor statelor membre cu privire la asigurarea de răspundere civilă auto și introducerea obligației de asigurare a acestei răspunderi (1), în special articolul 7 alineatul (3),
întrucât:
(1)
La 30 mai 2002 s-a încheiat o convenție multilaterală (denumită în continuare „convenția”) între oficiile naționale de asigurări ale statelor membre din Spațiul Economic European și ale altor state asociate. Convenția este anexată la Decizia 2003/564/CE a Comisiei din 28 iulie 2003 privind aplicarea Directivei 72/166/CEE a Consiliului controlul asigurării de răspundere civilă auto (2) în care Comisia stabilește data de la care statele membre au obligația de a nu mai efectua controale asupra asigurărilor de răspundere civilă auto pentru vehiculele înregistrate în mod normal pe teritoriul unuia dintre statele semnatare ale convenției și care fac obiectul respectivei convenții. Prin urmare, domeniul de aplicare al convenției a fost extins la alte țări prin adoptarea addendum-ului nr. 1.
(2)
La 26 mai 2005, oficiile naționale de asigurări ale statelor membre și cele din Andorra, Croația, Islanda, Norvegia și Elveția au semnat addendum-ul nr. 2 la convenție, care își extinde domeniul de aplicare asupra oficiului național de asigurări din Andorra. Respectivul addendum stabilește metode practice de eliminare a controalelor efectuate asupra asigurărilor de răspundere civilă auto pentru vehiculele înregistrate în mod normal pe teritoriul Andorrei și care fac obiectul respectivului addendum.
(3)
Prin urmare, sunt îndeplinite toate condițiile de eliminare a controalelor asupra asigurărilor de răspundere civilă auto efectuate în conformitate cu Directiva 72/166/CEE între statele membre și Andorra,
DECIDE:
Articolul 1
De la 1 ianuarie 2006, statele membre încetează să mai efectueze controale asupra asigurărilor de răspundere civilă auto pentru vehiculele înregistrate în mod normal pe teritoriul Andorrei care fac obiectul addendum-ului nr. 2 din 26 mai 2005 la convenția multilaterală dintre oficiile naționale de asigurări ale statelor membre ale Spațiului Economic European și celelalte state asociate.
Articolul 2
Statele membre informează de îndată Comisia cu privire la măsurile adoptate în scopul punerii în aplicare a prezentei decizii.
Articolul 3
Prezenta decizie se adresează statelor membre.
Adoptată la Bruxelles, 29 noiembrie 2005.